แรงขายหุ้นใหญ่กด SET ปิดลบ 4 จุด แนะจับตาเจรจาการค้าสหรัฐ-จีนใกล้ชิด
แรงขายหุ้นใหญ่กด SET ปิดลบ 4 จุด แนะจับตาเจรจาการค้าสหรัฐ-จีนใกล้ชิด โดยดัชนีปิดตลาดวันนี้ ที่ระดับ 1,665.12 จุด ลบ 4.32 จุด หรือ 0.26% มูลค่าการซื้อขาย 6.3 หมื่นล้านบาท
แรงขายหุ้นใหญ่กด SET ปิดลบ 4 จุด แนะจับตาเจรจาการค้าสหรัฐ-จีนใกล้ชิด
8 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,665.12 จุด ลบ 4.32 จุด หรือ 0.26% มูลค่าการซื้อขาย 6.3 หมื่นล้านบาท
10 หุ้นกดดัชนีวันนี้

นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยวันนี้แกว่งตัว โดยได้รับแรงกดดันจากหุ้นในกลุ่มพลังงานหลังราคาน้ำมันปรับตัวลง และผลประกอบการงวดไตรมาส 2/62 ของบริษัทในกลุ่ม บริษัท ปตท. จำกัด (มหาชน) หรือ PTT ไม่ดีนัก ทำให้หุ้นในกลุ่ม PTT ปรับตัวลดลงกดดันภาพรวมของตลาดฯ ขณะที่การขึ้นเครื่องหมาย XD ของหุ้น SCC และ PTTEP กดดันตลาดฯเล็กน้อย
ขณะที่หุ้นในกลุ่มแบงก์เริ่มยืนได้หลังจากที่มีแรงขายหนักเมื่อวานนี้หลังคณะกรรมการนโยบายการเงิน (กนง.) ปรับลดอัตราดอกเบี้ย ส่วนหุ้นในกลุ่มท่องเที่ยวก็เริ่มยืนได้หลังจากที่เหตุการณ์ระเบิดหลายพื้นที่ในกรุงเทพฯเริ่มหายไป แต่หุ้นที่เกี่ยวข้องกับเศรษฐกิจโลกยังคงเซอยู่
ด้านตลาดหุ้นในภูมิภาคเอเชียเริ่มฟื้นตัวขึ้น แต่อย่างไรก็ตาม ยังต้องติดตามสถานการณ์การเจรจาการค้าระหว่างสหรัฐฯ และจีน, การส่งสัญญาณเศรษฐกิจโลกจะมีการชะลอตัวหรือไม่ ส่วนในประเทศก็ให้ติดตามการคุมสถานการณ์หลังจากเกิดเหตุการณ์ระเบิดในช่วงที่ผ่านมา
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 3,960.70 ล้านบาท ปิดที่ 44.25 บาท ลดลง 0.75 บาท
KBANK มูลค่าการซื้อขาย 2,487.52 ล้านบาท ปิดที่ 165.50 บาท ลดลง 2.00 บาท
PTTGC มูลค่าการซื้อขาย 2,409.23 ล้านบาท ปิดที่ 53.50 บาท ลดลง 1.75 บาท
CPALL มูลค่าการซื้อขาย 2,320.57 ล้านบาท ปิดที่ 87.50 บาท เพิ่มขึ้น 1.50 บาท
PTTEP มูลค่าการซื้อขาย 2,275.74 ล้านบาท ปิดที่ 126.00 บาท ลดลง 2.50 บาท
ตลาดหุ้นเอเชีย
